Държавен вестник, бр. 22, 2020 г., стр. 15

БРОЙ  22	
Д Ъ Р Ж А В Е Н  В Е С Т Н И К 	
СТР.  15  
каквато е причислима към тази опре­
делена база, може да се облага с данък 
в тази друга държава; или
б) ако лицето пребивава в другата догова­
ряща държава за период или периоди, 
равни или надвишаващи общо 183 дни 
във всеки дванадесетмесечен период, 
започващ или завършващ в съответ­
ната данъчна година; в този случай 
само такава част от дохода, каквато 
е получена от извършените в другата 
държава дейности, може да се облага 
с данък в тази друга държава.
2. Терминът „професионални услуги“ 
включва по-специално независими научни, 
литературни, художествени, образователни 
или преподавателски дейности, както и не­
зависимите дейности на лекари, адвокати, 
инженери, архитекти, стоматолози и счето­
водители.
Член 15
Доходи от трудово правоотношение
1. Като се имат предвид разпоредбите 
на чл. 16, 18 и 19, заплати, надници и дру­
ги подобни възнаграждения, получени от 
местно лице на едната договаряща държава 
въз основа на трудово правоотношение, се 
облагат с данък само в тази държава, освен 
ако трудът се полага в другата договаряща 
държава. Ако трудът се полага по този на­
чин, така получените възнаграждения могат 
да се облагат с данък в тази друга държава.
2. Независимо от разпоредбите на ал. 1 
възнаграждение, получено от местно лице на 
едната договаряща държава за положен труд 
в другата договаряща държава, се облага с 
данък само в първата посочена държава, ако: 
а) получателят пребивава в другата дър­
жава за период или периоди, ненад­
вишаващи общо 183 дни във всеки 
дванадесетмесечен период, започващ 
или завършващ в съответната данъчна 
година, и
б) възнаграждението е платено от или 
за сметка на работодател, който не 
е местно лице на другата държава, и
в) възнаграждението не е за сметка на 
място на стопанска дейност, което 
работодателят притежава в другата 
държава.
3. Независимо от предходните разпоредби 
на този член възнаграждение, получено от 
местно лице на едната договаряща държава 
за положен труд на борда на кораб, самолет, 
железопътно или пътно превозно средство, 
използвани в международния транспорт, се 
облага с данък само в тази държава.
Член 16
Директорски възнаграждения
1. Директорски възнаграждения и други 
подобни плащания, получени от местно лице 
на едната договаряща държава в качеството 
му на член на борд на директорите или на 
друг подобен орган на дружество, което е 
местно лице на другата договаряща държа­
ва, могат да се облагат с данък в тази друга 
държава.
2. Заплати, надници, възнаграждения за 
управление и други подобни възнаграждения, 
получени от местно лице на едната договаря­
ща държава в качеството му на служител на 
най-висока управленска позиция в дружество, 
което е местно лице на другата договаряща 
държава, могат да се облагат с данък в тази 
друга държава.
3. Терминът „най-висока управленска пози­
ция“ означава ограничена група длъжности, 
които са отговорни за общото управление на 
дружеството, извън дейностите на директори­
те, посочени в ал. 1. Терминът включва лице, 
действащо едновременно и като директор, и 
като управител на високо ниво.
Член 17
Художествени изпълнители и спортисти
1. Независимо от разпоредбите на чл. 14 
и 15 доходите, получени от местно лице на 
едната договаряща държава в качеството му 
на художествен изпълнител, като театрален, 
кино-, радио- или телевизионен артист, или 
като музикант, или като спортист, от личната 
му дейност като такъв, извършвана в другата 
договаряща държава, могат да се облагат с 
данък в тази друга държава.
2. Когато доходи от личната дейност, из­
вършвана от художествен изпълнител или 
спортист в качеството му на такъв, се полу­
чават не от самия художествен изпълнител 
или спортист, а от друго лице, тези доходи, 
независимо от разпоредбите на чл. 7, 14 и 15, 
могат да се облагат с данък в договарящата 
държава, в която се извършва дейността на 
художествения изпълнител или спортиста.
3. Разпоредбите на ал. 1 и 2 не се прилагат 
за доходи, получени от дейности, извършвани 
от художествени изпълнители или спортисти 
в едната договаряща държава, когато посеще­
нието в тази държава се финансира изцяло 
от другата държава или нейни политически 
подразделения или органи на местна власт. 
В този случай доходите се облагат само в 
държавата, на която художественият изпъл­
нител или спортистът е местно лице.
Член 18
Пенсии и социалноосигурителни плащания
1. Като се имат предвид разпоредбите на 
чл. 19, ал. 2, пенсии и други подобни пла­
щания на местно лице на едната договаряща 
държава във връзка с трудово правоотноше­
ние в миналото могат да се облагат с данък 
в тази държава.